laion/Wikipedia-Exotic huggingface dataset:
הקורפוס ה-51 (האימפריה הגרמנית)

הקורפוס ה-51 (בגרמנית: Generalkommando zbV 51 תרגום מילולי: "הפיקוד הכללי מס' 51") היה קורפוס של צבא הקיסרות הגרמנית. הקורפוס לחם במלחמת העולם הראשונה, ופורק ב-1919. הקורפוס הוקם ב-27 באוגוסט 1916 במהלך מלחמת העולם הראשונה, ובניגוד למבנה הקורפוס בצבא הקיסרות הגרמנית, שכלל 2 דיוויזיות אורגניות בכל קורפוס, החליט המטה הכללי הגרמני בשל מלחמת החפירות שהתנהלה בחזיתות השונות, להקים מפקדת קורפוס ללא יחידות אורגניות תחתיה, ואשר תאגד לעיתים אף 5 או 6 דיוויזיות. הקורפוס לחם בחזית המזרחית, ולחם במתקפת קרנסקי ובקרב ריגה. בסטמבר 1917 הועבר הקורפוס לחזית האיטלקית, שם השתתף בקרב קפורטו כחלק מהארמייה ה-14. בתחילת 1918 הועבר הקורפוס לחזית המערבית, ובמרץ לחם הקורפוס במבצע מיכאל כחלק מהארמייה השנייה ולאחר מכן כחלק מהארמייה ה-18. לאחר מכן לחם הקורפוס בקרב אמיין ובמתקפת מאה הימים, ולאחר המלחמה פורק הקורפוס. אלברט פון ברר (27 באוגוסט 1916 - 28 באוקטובר 1917) אברהרד פון הופקר (3 בנובמבר 1917 - 23 באוגוסט 1918) הנס פון בלו (23 באוגוסט 1918 - ינואר 1919) קרון, הרמן (2002). הצבא הגרמני הקיסרי 18–1914: ארגון, מבנה, וסדרי כוחות (פורסם לראשונה ב-1937).
טאיחו

טאיחו או אגם טאי (בסינית: 太湖), הוא אגם בדלתא של היאנגצה ואחד מאגמי המים המתוקים הגדולים בסין. האגם שוכן במחוז ג'יאנגסו, כ-100 ק"מ מערבית לשאנגחאי, וחלק משמעותי מקו החוף הדרומי שלו מהווה את הגבול עם ג'ג'יאנג. שטחו כ-2,250 קמ"ר ועומקו הממוצע כ 2 מטרים. הוא אגם המים המתוקים השלישי בגודלו בסין, אחרי פויאנג ודונגטינג. באגם כ-90 איים, בגדלים שונים, החל מכמה מטרים רבועים ועד כמה קילומטרים רבועים. אף שהאגם מהווה אטרקציה תיירותית ומקור דיג עשיר, בשנים האחרונות עבר תהליך זיהום קשה מתמשך, עם תיעוש מואץ של כלל האזור הסובב אותו. זאת למרות ניסיונות רבים לטיהור או מזעור של תהליך הזיהום שכשלו כולם. בשנת 2007 כוסה האגם בפריחת אצות עם כחוליות והוכרז כאזור אסון לאומי. מי האגם, המהווים מקור מי שתייה לכ-30 מיליון תושבים נאסרו לשתייה ומחיר המים קפץ פי 6. בסוף אותה שנה הורתה הממשלה על סגירת 1,300 מפעלים בסביבה בניסיון נואש למנוע המשך הידרדרות הזיהום. מדיה וקבצים בנושא טאיחו בוויקישיתוף טאיחו, באתר אנציקלופדיה בריטניקה (באנגלית) 太湖 [Lake Tai]. The Suzhou Science Window (בסינית). Science and Technology Association of Suzhou City [苏州市科学技术协会]. אורכב מ-המקור ב-2007-06-11.
אכרם עג'ורי

אכרם אל־עג'ורי (בערבית: أكرم العجوري) הוא חבר הלשכה המדינית של ארגון הטרור הג'יהאד האסלאמי הפלסטיני וראש הזרוע הצבאית של הג'יהאד האסלאמי הפלסטיני, פלוגות אל-קודס. הוא עומד גם בראש מועצת השורא של הארגון ואחראי על הכספים בארגון, שמקורם בעיקר באיראן. עג'ורי נודע ביחסיו ההדוקים עם הגנרל האיראני, מפקד כוח קודס, קאסם סולימאני, ועם מנהיג חזבאללה חסן נסראללה. עג'ורי נולד ברצועת עזה וגדל שם. הוא למד בבתי הספר המקומיים בעיר, עד שהצטרף לארגון הג'יהאד האסלאמי. הוא נישא בעזה, ונולדו לו שלושה ילדים - מוחמד, בתול ומועאז. בתקופה מסוימת במהלך חייו עבר להתגורר בסוריה, והוא מבקר תדיר במספר מדינות שכנות. משהצטרף לתנועת הג'יהאד האסלאמי, עג'ורי עלה בהדרגה במסגרת התפקידים שמילא. תחילה כיהן בתפקידים קבועים, לפני שעבר לתפקידים חשובים, כולל בחירתו ללשכה הפוליטית של התנועה מחוץ לישראל בסוף ספטמבר 2018. לפי דיווח של סוכנות הידיעות סאנ"א בסוריה, ב-12 בנובמבר 2019, בפעילות שיוחסה לישראל, הופצץ ביתו בעיר דאריה שבסוריה, אך ניסיון החיסול לא צלח ועג'ורי שרד. עם זאת, בנו מועאז שהיה אף הוא בפעיל בג'יהאד האיסלמי נהרג במהלך ההפצצה. באותו זמן פתח צה"ל במבצע חגורה שחורה בו חוסל בהאא אבו אל-עטא, מפקד החטיבה הצפונית של הג'היאד האסלאמי ברצועת עזה. ב-24 בפברואר 2020, במסגרת תקיפה של צה"ל בסוריה, פורסמו דיווחים לא מאומתים כי מטרת התקיפה הייתה חיסול עג'ורי. מיהו אכרם אלעג’ורי?, יוני בן-מנחם, המרכז הירושלמי לענייני ציבור ומדינה, 13 בנובמבר 2019 יוני בן-מנחם, מיהו אכרם אלעג’ורי?, באתר המרכז הירושלמי לענייני ציבור ומדינה, ‏13 בנובמבר 2019 "من هو أكرم العجوري الذي فشلت إسرائيل في اغتياله فجر اليوم؟". RT Arabic. Retrieved on 15 November 2019. (אורכב 15.11.2019 בארכיון Wayback Machine) وعالم، المدن-عرب. "كيف إستهدفت اسرائيل قيادي"الجهاد" أكرم العجوري في دمشق". almodon. Retrieved on 15 November 2019. (אורכב 15.12.2019 בארכיון Wayback Machine) גיא אלסטר‏, סוריה: ישראל תקפה בדמשק, בנו של בכיר בג'יהאד האסלאמי חוסל, באתר וואלה, 12 בנובמבר 2019 צה"ל תקף מטרות של הג'יהאד האסלאמי בסוריה, באתר "סרוגים", 24 בפברואר 2020 דוד גולדברג, הג'יהאד האסלאמי: 2 מחבלים נהרגו בתקיפה הישראלית הלילה בסוריה, באתר JDN חדשות, ‏2 בפברואר 2020
דודג' אומני

דודג' אומני (באנגלית: Dodge Omni, קרוי גם : פלימות' הורייזן) היא מכונית משפחתית קומפקטית אשר יוצרה על ידי חטיבת דודג' בקונצרן הרכב קרייזלר האמריקאי בין השנים 1990–1977 (שנת הדגם 1978) יוצרו 961,508 יחידות דגמי "דודג' אומני" שווקו מה-5 בדצמבר 1977 5 מושבים 5 דלתות - הצ'בק מנוע קדמי-רוחבי / מנוע בנזין מנוע הנעה קדמית מנוע קירור מים מנוע רוחבי קיבולת מכל בנזין - 49 ליטר "דודג' אומני" "דודג' אומני" "דודג' אומני" "דודג' אומני" "דודג' אומני", שנת 1981 "דודג' אומני", שנת 1990 "דודג' אומני" דודג' דודג' אומני 024 מדיה וקבצים בנושא דודג' אומני בוויקישיתוף דודג' אומני, סרטון באתר יוטיוב "דודג' אומני" ו"פלימות' הורייזן" allpar.com/omni/omni דודג' אומני GLH טורבו hemmings.com/stories/article/omni-potent-dodge-omni-glh-turbo "דודג' אומני" ו"פלימות' הורייזן" autos.ca/motoring-memories/motoring-memories-dodge-omniplymouth-horizon-1978-1990 "דודג' אומני" שנת 1978, ברושור oldcarbrochures.com/new/171110/1978
ברוגה

Idrottsklubben Brage, המכונה גם IK Brage או פשוט ברוגה, הוא מועדון כדורגל שוודי הממוקם בעיר בורלנגה. המועדון מארח את משחקי הבית ב-Domnarvsvallen. צבעי המועדון הם ירוק לבן. ניתן לראות במועדון המשך של מועדון IK Blixt שהוקם בראשית שנות העשרים של המאה העשרים אך התמזג עם Domnarvets GoIF בשנת 1923. שנתיים לאחר מכן המיזוג התפצל ו-IK Blixt שינתה את שמה ל-IK Brage, על שם האל הנורדי ברגי. הישגי השיא של המועדון הם העפלה לגמר הגביע השוודי בעונת 1979/1980 ומקום רביעי בליגת העל השוודית בעונת 1980 ובעונת 1981. עם זאת, מאז 1993 מתמודד בליגות הנמוכות ולא שב לליגת העל מאז. המועדון שיחק בסך הכל 18 עונות בליגת העל השוודית. כיום מתמודדים בליגת המשנה השוודית, בה העונה נמשכת מאפריל עד נובמבר. בעונת 1982/83 התמודדה בגביע אופ"א אך לא העפילה מעבר לסיבוב המוקדמות השני. בעונת 1988/89 התמודדה שוב במפעל זה אך הפסידה כבר במשחקה הראשון מול אינטר מילאנו. איסלנד ביארני מארק אנטונסון ניקרגואה קרלוס גרסיה אמברוסיאני רוסיה ניקיטה קשאייב שוודיה אנטון לונדין דנמרק כריסטיאן אנדרסן אנגליה סיימון האנט בולגריה פלאמן ניקולוב יוגוסלביה דושקו רבינוביץ' הונגריה יוזף נאגי הולנד יאן מאק פינלנד טומי לינדהולם אנגליה סיימון האנט שוודיה רוג'ר לונדין רוסיה סרגיי פריגודה הגביע השוודי: גמר (1): 1979/80 מדיה וקבצים בנושא ברוגה בוויקישיתוף אתר האינטרנט הרשמי של ברוגה (בשוודית) פרופיל, באתר Transfermarkt פרופיל, באתר Soccerway "Kontaktuppgifter och tävlingar – Dalarnas Fotbollförbund – Svenskfotboll.se". נבדק ב-2012-12-21.
רז שטיין

רז שטיין (נולד ב-23 בפברואר 1994) הוא כדורגלן ישראלי, המשחק בעמדת החלוץ בהפועל עירוני ראשון לציון. שטיין גדל בראשון לציון והחל לשחק כדורגל בגיל תשע בקבוצות הילדים של מכבי תל אביב. בגיל 15 הצטרף למחלקת הנוער של מכבי חיפה וחתם על "חוזה טאלנט" לשמונה שנים במועדון. שטיין שיחק בכל נבחרות הנערים של ישראל, ובשנת 2012 ערך שתי הופעות במדי נבחרת הנוער. בשנת 2013 זכה עם קבוצת הנוער של מכבי חיפה בדאבל, ולאחר מכן הושאל לקבוצת הפועל קטמון ירושלים ששיחקה בליגה הלאומית. ב-8 בספטמבר 2013 ערך את הופעת הבכורה שלו בקריירה, במשחק מול הפועל פתח תקווה, ושבוע לאחר מכן כבש את שער הבכורה שלו, בניצחון 1–0 על הפועל נצרת עילית אשר בסופו גם הורחק בכרטיס אדום. בסך הכל בעונת 2013/2014 כבש שטיין תשעה שערי ליגה, ובסופה ירדה הקבוצה לליגה א'. בעונת 2014/2015 הושאל שטיין להפועל עכו מליגת העל, וב-13 באוגוסט 2014 ערך את הופעת הבכורה שלו במועדון, במשחק מול מכבי חיפה בגביע הטוטו. ב-20 בספטמבר ערך את הופעת הבכורה שלו בליגת העל, כשנכנס כמחליף במשחק מול בני סכנין. את שערו הראשון בליגת העל כבש ב-13 בדצמבר 2014, במשחק מול עירוני קריית שמונה שהסתיים בתיקו 2–2, ובסך הכול כבש שער אחד בעשר הופעות במדי הפועל עכו עד תום העונה. באוגוסט 2015 חזר שטיין להפועל קטמון ירושלים, לאחר שחזרה לליגה הלאומית, ושיחק במדיה שנתיים נוספות. בעונת 2017/2018 שיחק במכבי הרצליה, וכבש במדיה שמונה שערים בליגה הלאומית. באוגוסט 2018 חתם שטיין בסקציה נס ציונה, ובעונת 2018/2019 כבש 12 שערים ונבחר לשחקן המצטיין בליגה הלאומית לאחר שהעפיל עם הקבוצה לליגת העל. בעונת 2019/2020 כבש שטיין תשעה שערים בליגת העל, אך בסופה ירדה הקבוצה לליגה הלאומית. ב-20 ביולי 2020 חתם שטיין בהפועל חיפה. את שערו הראשון במועדון הבקיע ב-2 בינואר 2021, במשחק מול בית"ר ירושלים שהסתיים בתיקו 3–3, ובסך הכול כבש שני שערים ב-15 הופעות בליגת העל במדי הקבוצה. ב-2 בפברואר 2021 שוחרר לבקשתו מהמועדון, וחתם לעונה וחצי בהפועל תל אביב. ב-7 בפברואר ערך את הופעת הבכורה שלו במועדון, כשנכנס כמחליף במשחק מול הפועל חדרה שהסתיים בתיקו 1–1. בסיום אותה העונה העפיל עם הקבוצה לגמר גביע המדינה, בו עלה כמחליף במהלך ההארכה בהפסד הפועל 1–2 למכבי תל אביב. ב-18 ביולי 2021 חתם שטיין לעונה אחת בבני סכנין. ב-22 במאי 2022 חתם לשנתיים בהפועל פתח תקווה מהליגה הלאומית, והיה שותף להעפלתה לליגת העל לראשונה אחרי שמונה שנים.ב-20 ביוני 2024 חתם בהפועל עירוני ראשון לציון. מדיה וקבצים בנושא רז שטיין בוויקישיתוף רז שטיין, באתר ההתאחדות לכדורגל בישראל רז שטיין, באתר Transfermarkt רז שטיין, באתר Soccerway רז שטיין, באתר FootballDatabase.eu רז שטיין בראיון לערוץ 5 על תקופת הקורונה, סרטון באתר יוטיוב אורן יוסיפוביץ‏, הגול האחרון של אבא, באתר וואלה, 12 בדצמבר 2019 פרויקט "דור העתיד" פרק 10, באתר jsport‏, 10 בפברואר 2015 תומר לוי, ‏חיפה תשאיל את רז שטיין לעונה בהפועל עכו, באתר ערוץ הספורט, 18 ביוני 2014 דורון בן דור, ‏חיזוק מרשים: רז שטיין חתם בהפועל חיפה, באתר ONE‏, 20 ביולי 2020 דורון בן דור, ‏שטיין ביקש לעזוב את הפועל חיפה ונענה בחיוב, באתר ONE‏, 2 בפברואר 2021 נדב צנציפר ואיתן גליקמן, רז שטיין חתם בהפועל תל אביב, באתר ynet, 2 בפברואר 2021 יורד ללאומית: רז שטיין חתם בהפועל פתח תקוה, באתר וואלה, 22 במאי 2022
שונסי פיץ' קליבלנד

שונסי פיץ' קליבלנד (באנגלית: Chauncey Fitch Cleveland; 16 בפברואר 1799 – 6 ביוני 1887) היה פוליטיקאי אמריקאי, חבר בית הנבחרים של ארצות הברית, ומושל קונטיקט ה-31. קליבלנד נולד ב-16 בפברואר 1799 בקנטרברי, קונטיקט. הוא למד ב"בתי הספר המשותפים", המכונים כעת "בתי ספר ציבוריים". הוא החל ללמוד בגיל 15, עד גיל עשרים. באותה עת הוא גם למד לימודי משפטים ובשנת 1819 עבר את בחינות ההסמכה של לשכת עורכי הדין, ופתח משרד בהמפטון, קונטיקט. בשנת 1921 הוא נשא לאישה את דיאנטה הובי (1800–1867) ולאחר מותה, נישא בשנית להלנה קורנליה ליכטפילד. קליבלנד החל את הקריירה הפוליטית שלו בשנת -1826 כאשר נבחר לראשונה לבית הנבחרים של קונטיקט. הוא שירת 8 שנים לא רצופות בין 1826 ל-1848. וגם 1826 עד 1829, 1832, 1835, 1836, 1838, 1847 ו 1848. בשנת 1836 ו-1838 הוא שימש כיושב ראש הבית. חזר לכהן בבית הנבחרים בשנים 1863 ו-1866. בתקופה שבין 1826 ל-1848 שימש קליבלנד כפרקליט מדינת קונטיקט (1832) ונציב הבנק הממלכתי (1838). בשנת 1842 נבחר קליבלנד כמושל קונטיקט והוא כיהן שתי קדנציות עד 1844. בשנת 1848 נבחר קליבלנד בפעם הראשונה לבית הנבחרים של ארצות הברית. הוא כיהן שתי תקופות בבית עד 1853. ב-1854 נוסדה המפלגה הרפובליקנית על ידי עורכי דין שפעלו נגד העבדות, קליבלנד תמך מלכתחילה במפלגה ונבחר כנציג ב-1856 ו-1860 לשתי הוועידות לאומיות של המפלגה. בתקופת מלחמת האזרחים האמריקנית, קליבלנד היה חלק מ"קונגרס השלום", שהתקיים בוושינגטון. המטרה הייתה למצוא פתרונות חלופיים למלחמת האזרחים לפני שהתחילה. קליבלנד נבחר שוב לבית הנבחרים בשנים 1863 ו-1866 ושימש כיו"ר התקופה הראשונה. בשנת 1867, קליבלנד פרש מפעילות ציבורית. הוא עסק בתחומים חקלאיים כמשלח יד, והמשיך לעסוק בתחום המשפט עד לפטירתו ב -6 ביוני 1887. קליבלנד הצטרף למסדר הבונים החופשים בשנת 1821 היה חבר בלשכת "כוכב המזרח" מספר 44 בווינדהאם, קונטיקט, ושימש שם במספר משרות. הוא נקבר בבית הקברות South Cemetery בהמפטון, קונטיקט. מדיה וקבצים בנושא שונסי פיץ' קליבלנד בוויקישיתוף פיץ' קליבנד, ביוגרפיות של הקונגרס האמריקני A Successful Lawyer and Politician Who Never Went to College שונסי פיץ' קליבלנד, באתר "Find a Grave" (באנגלית) Cleveland, Chauncey Fitch (1799-1887), The Political Graveyard. Retrieved 30 November 2012 Chauncey Fitch Cleveland, Find a Grave
מסע האלונקות (פסקול)

מסע האלונקות הוא פסקול מאת להקת ששת לסרט הישראלי "מסע אלונקות". השירים בפסקול חלקם של להקת ששת מתוך אלבומה, חוץ מהשיר "מסע האלונקות", שנכתב והולחן במיוחד לסרט. כלל השירים הולחנו ועובדו על ידי שם טוב לוי. ב-2007 יצאה לאור מהדורה מיוחדת של האלבום של להקת ששת, ולה צורף דיסק הפסקול. כל השירים נכתבו והולחנו על ידי שם טוב לוי (למעט "מסע האלונקות", מילים: יעקב גלעד).  בתקליט המקורי שירים 1–5 היו בצד א', שירים 6–8 היו בצד ב' מוזיקה ועיבודים: שם טוב לוי ביצוע: להקת ששת: יהודית רביץ: שירה וכלי הקשה עדי רנרט: קלידים ושירה שמוליק בודגוב: גיטרה, שירה שמוליק ארוך: גיטרה בס, שירה איקי לוי: תופים וכלי הקשה שם טוב לוי: חלילים ושירה מתי כספי: כלי הקשה אילן גרוניך: כינור זאב דיקוורט: סקסופון הוקלט באולפני "טריטון" טומי פרידמן ולואי להב: טכנאי הקלטה חנניה בר: הפקה בפועל
ופיק ספא

ופיק ספא (בערבית: وفيق صفا, בתעתיק מדויק: ופיק צפא; נולד ב-1960) הוא איש ביטחון לבנוני ובכיר בארגון הטרור והמיליציה חזבאללה. היה מקורב למזכ"ל הארגון חסן נסראללה, ונשוי לאחותו. הוא משמש כראש מנגנון ביטחון הפנים המרכזי ומפקד היחידה לקשרי חוץ, ולעיתים מכונה "שר הביטחון" או "שר הפנים" של חזבאללה. במסגרת תפקידו הנוכחי הוא אחראי על ביטחון הפנים בארגון ועל הקישור והתיאום בין שירותי הביטחון הלבנונים לחזבאללה, וכן עוסק מטעם הארגון בפרויקטים מיוחדים. ספא נולד בלבנון בשנת 1960. בשנת 1984 הוא הצטרף לשורות ארגון חזבאללה וטיפס בסולם הדרגות. בשנת 1987 מזכ"ל הארגון חסן נסראללה מינה אותו לתפקיד ראש "ועדת הביטחון", שמאוחר יותר שונה שמה ל"יחידת הקישור והתיאום" של הארגון. על-פי גורמים אמריקנים, ספא היה מעורב ברצח רפיק אל-חרירי בפברואר 2005. כמו כן, הוא עמד בראש ועדת המשא ומתן עם ישראל בנושא חילופי השבויים בין שני הצדדים והיה מעורב בעסקת החזרת גופותיהם של אלדד רגב ואהוד גולדווסר. עלי מנטש, סוכן ישראלי שנתפס ב-25 באפריל 2009 בידי חזבאללה והועבר לחקירת כוחות הביטחון הלבנוניים, הואשם שנדרש לספק מידע אישי ומפורט על ספא בשנים שבהן החזיק הארגון בנעדרי צה"ל. ביולי 2019 ארצות הברית הטילה עליו סנקציות ביחד ביחד עם שני חברי פרלמנט מטעם חזבאללה. ב-26 באפריל 2018 התפרסמו ידיעות כי ספא נעצר באשמת מעילה בסך של 350 מיליון דולר ובסחר בסמים ובהלבנת הון. מאוחר יותר הכחישו בני משפחתו את הידיעה ורשת אל-מיאדין דיווחה כי "ספא מכחיש את עובדת מעצרו". ב-18 באפריל 2020 שודרה תוכנית בערוץ הטלוויזיה "אל־ג'דיד" בלבנון, בה נטען כי לספא נדל"ן בהיקף של 30 דונם הרשומים על שמו בעיירה אל־נמירייה במדינה וכי הוא גם מחזיק בכמה חברות מסחריות הרשומות על שם בנו. הפרסום עורר סערה ברשתות החברתיות במדינה. השחיתות של בכיר חזבאללה וופיק צפא, יוני בן-מנחם, News1 מחלקה ראשונה, 24 באפריל 2020 ארה"ב הטילה סנקציות על שלושה בכירי חיזבאללה, שניים מהם חברי פרלמנט, באתר מעריב אונליין, 9 ביולי 2019 רונן סולומון, תחקיר: המשמר המלכותי, גרסת חיזבאללה, באתר nrg גל ברגר, פגישה חשאית בביירות: מקורבו של נסראללה נפגש עם בכירי חמאס, באתר כאן 11, ‏22 ביולי 2019 יוני בן-מנחם, השחיתות של בכיר חיזבאללה וופיק צפא, באתר News1 מחלקה ראשונה, ‏24 באפריל 2020 דיווחים סותרים אודות מעצר בכיר ביותר בחיזבאללה באשמת מעילה., באתר נציב.נט, ‏26 באפריל 2018
יורי דוד

יורי אלכסנדרוביץ' דוּד (ברוסית: Ю́рий Алекса́ндрович Дудь; נולד ב-11 באוקטובר 1986) הוא עיתונאי ספורט רוסי, שמנהל גם ערוץ יוטיוב, בו הוא מראיין אישים ידועים מאזור חבר המדינות. דוד הוא ממוצא אוקראיני ורוסי. הוא נולד בפוטסדאם, גרמניה וחי ברוסיה מגיל 4. מאז 2001 הוא עבד בעיתון הרוסי איזבסטיה כעיתונאי פרילנסר והצטרף לסגל העיתון בגיל 16. בשנת 2008 סיים את הפקולטה לעיתונאות של אוניברסיטת מוסקבה. בשנת 2007 הוא עבד במגזין הספורט "PROsport" ולאחר מכן במחלקת הספורט של רשת NTV Plus. מאז 2011, משמש בתור העורך הראשי של אתר האינטרנט הפופולרי Sports.ru. בשנים 2011–2013 הוביל דוד את תוכנית הטלוויזיה "נגיחה לשער" ברוסיה-2. בשנים 2015–2017 הוא הנחה תוכנית אחרת "KultTura" עבור ערוץ הטלוויזיה Match TV. בתוכנית האינץ'לו, ראיין אישים בולטים כמו סרגיי שנורוב, איליה נאישולר, אלכסיי נבלני, Noize MC‏, BadComedian, יורי ביקוב, אלכסנדר פאל, מיכאיל חודורקובסקי, ולדימיר ז'ירינובסקי , בוריס חלבניקוב, ולדימיר פוזנר, קסניה סובצ'ק, יורי שבצ'וק, סמיון סלפאקוב, אלכסנדר פטרוב, יבגני רויזמן, אלכסנדר נבזורוב, פאבל גרודינין, אלכסיי סרבריאקוב, לאוניד אגוטין, אלכסיי ונדיקטוב, אלכסנדר צקאלו, קונסטנטין חבנסקי, יורי קולוקולניקוב, מיכאיל יפרמוב, סרגיי דורנקו, אדוארד לימונוב, דמיטרי נאגייב, ניקיטה מיכאלקוב, דמיטרי קיסליוב, גאריק מרטירוסיאן, טימור בקממבטוב אלכסנדר רודנינסקי, דמיטרי גורדון ואחרים. מדיה וקבצים בנושא יורי דוד בוויקישיתוף אתר האינטרנט הרשמי של יורי דוד (ברוסית) יורי דוד, ברשת החברתית פייסבוק יורי דוד, ברשת החברתית אקס (טוויטר) יורי דוד, ביישום טלגרם יורי דוד, ברשת החברתית אינסטגרם יורי דוד, ברשת החברתית VK יורי דוד, סרטונים בערוץ היוטיוב יורי דוד, במסד הנתונים הקולנועיים IMDb (באנגלית) יורי דוד, במסד הנתונים הקולנועיים KinoPoisk (ברוסית) Юрий Дудь / Биография и фильмография (ברוסית). Russia-2. נבדק ב-12 בספטמבר 2017. {{cite web}}: (עזרה) "If Navalny Takes Power He Could End Up Like Putin, Says Khodorkovsky". The Moscow Times. 9 באוגוסט 2017. נבדק ב-13 בספטמבר 2017. {{cite news}}: (עזרה) Womack, Helen (10 בספטמבר 2017). "The future of Russia's media is in the hands of young and tech-savvy vloggers". The Sydney Morning Herald. נבדק ב-12 בספטמבר 2017. {{cite news}}: (עזרה) Yakutenko, Anna (13 באפריל 2017). "Top Ukrainian singer in trouble after controversial interview in Russia". Kyiv Post. נבדק ב-13 בספטמבר 2017. {{cite news}}: (עזרה)
וסילי אוטקין

וסילי ויאצ'סלבוביץ' אוטקין (ברוסית: Васи́лий Вячесла́вович У́ткин;‏ 6 במרץ 1972 – 19 במרץ 2024) היה כתב ספורט רוסי, מגיש טלוויזיה ורדיו, בדרן, שחקן ואחד מבעלי פורטל האינטרנט Sports.ru.‏ שימש בתור העורך הראשי של ערוצי הספורט של NTV Plus מ-1 בספטמבר 2010. שימש כפרשן כדורגל בערוץ הטלוויזיה Match TV. ידוע גם בשל פעולות והצהרות שעוררו שערוריות בינלאומיות שונות. בין היתר נמתחה עליו ביקורת מצד פרשני הספורט של הערוץ האוקראיני ספורט 1. וסילי אוטקין נפטר ב-19 במרץ 2024 בגיל 52 מתסחיף ריאתי במחלקת קרדיולוגיה של בית החולים הקליני העירוני מס' 1 על שם פירוגוב במוסקבה. הפרידה מוסילי אוטקין התקיימה ב-23 במרץ בבית החולים הקליני המרכזי של נשיא רוסיה. אוטקין נקבר בעיר הולדתו בלאשיחה. מדיה וקבצים בנושא וסילי אוטקין בוויקישיתוף אתר האינטרנט הרשמי של וסילי אוטקין (ברוסית) וסילי אוטקין, ברשת החברתית פייסבוק וסילי אוטקין, ברשת החברתית אקס (טוויטר) וסילי אוטקין, ביישום טלגרם וסילי אוטקין, ברשת החברתית אינסטגרם וסילי אוטקין, ברשת החברתית VK וסילי אוטקין, סרטונים בערוץ היוטיוב וסילי אוטקין, במסד הנתונים הקולנועיים IMDb (באנגלית) וסילי אוטקין, במסד הנתונים הקולנועיים KinoPoisk (ברוסית) ווסילי אוטקין באתר Sports.ru וסילי אוטקין, כתבה בקומרסאנט "Unitology: General Director Sports.ru Dmitry Navosha". 4 באוגוסט 2009. אורכב מ-המקור ב-17 בפברואר 2012. נבדק ב-2011-12-21. {{cite web}}: (עזרה) Utkin appointed chief editor of sports channels NTV-Plus // televesti.ru, 31.08.2010 news NEWSru.com :: Sports commentator Utkin gave rise to an international scandal said that he would like every day to dip Lukashenko in the toilet Vasily Utkin: Find matching those of my recent replicas to the current BATE absurd - news - Soviet sport Lenta.ru Russia: the Right message "Utkin grabbed a glass of vodka and splashed me in the face". Sports.ru. נבדק ב-2014-06-26. NTV Plus defended Utkin from the Terek Utkin nicknamed FC Astana as "Fart-Woodpeckers" ‏הגיע למשקל של מעל 200 ק"ג: הלך לעולמו פרשן הכדורגל המפורסם, באתר ספורט1, 19 במרץ 2024 https://www.israelhayom.co.il/sport/world-soccer/article/15453450/ https://govoritmoskva.ru/news/403655/ ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אשקרופט

האם התכוונתם ל... ג'ון אשקרופט – פוליטיקאי אמריקאי, התובע הכללי של ארצות הברית, סנאטור ומושל מיזורי ג'ימי אשקרופט – שוער כדורגל אנגלי פגי אשקרופט – שחקנית אנגלייה פרנסס אשקרופט – פיזיולוגית בריטית ריצ'רד אשקרופט – זמר ומשורר אנגלי
אנשים מבוישים

אנשים מבוישים (באנגלית: Shy People) הוא סרט דרמה אמריקאי משנת 1987 על שני ענפים של משפחה שמתאחדים מחדש, עם תוצאות טרגיות. בסרט מככבים ברברה הרשי, ג'יל קלייבורג ומרתה פלימפטון. הבמאי הוא אנדריי קונצ'לובסקי, והתסריטאים הם קונצ'לובסקי, מרג'ורי דייוויד וז'ראר בראש. בסרט מושמעת מוזיקה של להקת המוזיקה האלקטרונית הגרמנית "חלום מנדרינה". הרשי זכתה בפרס השחקנית הטובה ביותר בפסטיבל קאן בשנת 1987 על הופעתה. זה היה אחד מתפקידי הקולנוע האחרונים של השחקן מריט בוטריק, שנפטר מאיידס בשנת 1989. הוא צולם על ידי המפרץ של דרום לואיזיאנה. "אנשים מבוישים", במסד הנתונים הקולנועיים IMDb (באנגלית) "אנשים מבוישים", באתר AllMovie (באנגלית) "אנשים מבוישים", באתר Rotten Tomatoes (באנגלית) "אנשים מבוישים", במסד הנתונים הקולנועיים KinoPoisk (ברוסית) Roger Ebert, Shy People movie review & film summary (1988) | Roger Ebert, https://www.rogerebert.com/ (באנגלית) ערך זה הוא קצרמר בנושא סרטים. אתם מוזמנים לתרום לוויקיפדיה ולהרחיב אותו.
Shine (שיר של נטליה קלי)

"Shine" (בעברית: "זוהר") הוא שיר שהוקלט על ידי הזמרת האוסטרית נטליה קלי. השיר נכתב על ידי אנדראס גראס, ניקולה פרילה, אלכסנדר קאהר, נטליה קלי. השיר נבחר לייצג את אוסטריה באירוויזיון 2013 שנערך במאלמה שבשוודיה. השיר נבחר להשתתף בחצי הגמר הראשון שנערך ב-14 במאי 2013, אך לא עלה לגמר לאחר שבחצי הגמר הגיע למקום 14 מתוך 16 עם 27 נקודות. Shine (Remix) - EP Shine – 2:59 Shine (Edit) – 3:00 Shine (Redio Remix) – 3:58 Shine (SamV Club Remix) – 5:24 סרטון השיר "Shine" באתר יוטיוב "Eurovision Song Contest 2013 Semi-Final (1)". Eurovision.tv. 18 במאי 2013. אורכב מ-המקור ב-2 במאי 2013. נבדק ב-18 במאי 2013. {{cite web}}: (עזרה) "iTunes - Musik – "Shine (Remix) - EP" von Natália Kelly". iTunes. נבדק ב-24 במרץ 2013. {{cite web}}: (עזרה)
גרשון ג'ייקובסון

גרשון בער ג'ייקובסון (נכתב פעמים: יעקובסון; ט"ו בסיוון תרצ"ד, 30 במאי 1934 – כ' באייר תשס"ה, 29 במאי 2005) היה עיתונאי אמריקאי חסיד חב"ד, מייסד ועורך העיתון אלגעמיינער זשורנאל. נולד במוסקבה לפריידא ולסימון יעקובשווילי. מוצא משפחת יעקובאשוילי הוא מהעיר כוטאיסי שבגאורגיה כילד נאסר אביו על ידי הק.ג.ב. והוגלה לסיביר, בילדותו נשלח ללמוד בבית ספר הקומוניסטי מחשש השלטונות, אך בשעות הצהריים היה לומד עם מורה פרטי לימודי יהדות. עם פרוץ מלחמת העולם השנייה ברח עם אמו ואחיו ללנינגרד, ומשם לסמרקנד משם עברו את הגבול לאזור בשליטת רוסיה. לאחר המלחמה שוחרר אביו ויצאו מרוסיה עם קבוצה גדולה של חסידי חב"ד לצרפת שם הקימו את ישיבת תומכי תמימים בברינואה, והחל ללמוד שם. בשנת תשי"ב עברו המשפחה לטורונטו, שם נפטרו הוריו, שם קיבל תואר ראשון מאוניברסיטת טורונטו ותואר שני מבית הספר לעיתונאות לתארים מתקדמים באוניברסיטת קולומביה. לאחר זמן עבר עם אחיו ללמוד בישיבת תומכי תמימים המרכזית 770. בשנת תשט"ו נישא לצביה ליפסקר, לאחר החתונה הוצעה לו משרה בעיתון כתב בעיתון "מארגן זשורנאל" ולאחר קבלת ברכת רבו החל לעבוד בעיתון, באותו תקופה יצא בארצות הברית שני עיתונים בשפת היידיש "מארגן זשורנאל" ו"טאג", בשלב מסוים הם התמזגו יחדיו ונקרא "טאג מארגן זשורנאל", ב-1971 עיתון טאג מארגן זשורנאל נסגר, והוא החל להוציא את העיתון אלגעמיינער זשורנאל שהחל לצאת בשפת ביידיש כשהוא משמש כעורך ראשי. בתחילת שנות ה-60 הצטרף לעיתון ידיעות אחרונות ככתב בניו יורק במקומו של הסופר אלי ויזל ששימש עד אז כעיתונאי מטעמם. בשנת תשכ"ח (1968) לאחר מלחמת ששת הימים הוא נסע כעיתונאי לביקור במצרים. כעורך ראשי באחד העיתונים החשובים ביותר של יהדות ארצות הברית היה מוזמן לאסיפות רבות. נפטר בשנת תשס"ה, ונקבר בניו יורק בבית הקברות מונטיפיורי, ולו שלושה בנים ושתי בנות. בנו הרב סימון ג'ייקובסון הוא המנהל והמוציא לאור ובנו הרב יוסף יצחק ג'ייקובסון עורך את העיתון בשפת היידיש. "פעם התביישו, היום לא מתביישים", בעיתון בית משיח מס' 232 עמ' 32-37 אלי ויזל באירוע לזכר עורך ה"אלגעמיינער זשורנאל" אתר col כ"ט סיון תשס"ז גרשון ג'ייקובסון, 70, מייסד ועורך כתב העת היידיש, מת באתר הניו יורק טיימס (באנגלית) שלוש עצות באתר צעירי חב"ד שלמה שמיר, מת גרשון יעקבסון, מהבולטים בעיתונות היידית עיתון הארץ, 1.6.2005
אונטרוניק חצ'טוריאן

אונטרוניק "אנדי" חצ'טוריאן (באנגלית: Ontronik "Andy" Khachaturian; נולד ב-4 במאי 1975) הוא מתופף, מפיק ודי ג'יי אמריקאי ממוצא ארמני, אשר מוכר בעיקר כמתופף להקת סיסטם אוף אה דאון לשעבר (1993–1997). ומייסד וסולן ראשי (1999–2002) של להקת הרוק מתקדם 'The Apex Theory', וכן חבר להקת 'VoKee'. חצ'טוריאן נולד להורים ארמנים בלוס אנג'לס, ארצות הברית. בתיכון נפגש עם דארון מאלכיאן ושאבו אודאג'יאן, שני נגנים שבהמשך ינגן איתם בלהקה. מאורח יתר פגש את סרג' טנקיאן, ויחד איתו החליטו להקים להקה בשם 'System of a Down'. לאחר ארבע שנים עם הלהקה, וחמישה מיני-אלבומים שהקליטו יחד, נאלץ חצ'טוריאן לפרוש מהלהקה, עקב פציעה בידו מאימון ג'יט קון דו. מחליפו בלהקה הוא ג'ון דאלמיאן, המתופף הנוכחי. בשנת 1998, הקים יחד עם שותפים את להקת 'The Apex Theory'. לאחר שהקליטו 2 אלבומים ומיני אלבום נוסף, שינו את שמם ל'Mt. Helium'. בשנת 2002 עזב אנדי את הלהקה בשל הבדלים מוזיקליים. לאחר מכן, בשנת 2004, הקים להקת רוק נוספת בשם 'VoKee'. כיום פועל חצ'טוריאן בקליפורניה, כדי ג'יי בשם, "OnTronik ™". Untitled 1995 Demo Tape ‏(1995) Demo Tape 1 ‏(1995) Demo Tape 2 ‏(1996) Demo Tape 3 ‏(1997) Demo Tape 4 ‏(1997) Extendemo ‏(1995) The Apex Theory (מיני אלבום) ‏(1995) Topsy-Turvy ‏(1995) אונטרוניק חצ'טוריאן, ברשת החברתית פייסבוק אונטרוניק חצ'טוריאן, ברשת החברתית אקס (טוויטר) אונטרוניק חצ'טוריאן, באתר סאונדקלאוד (באנגלית) אונטרוניק חצ'טוריאן, באתר MusicBrainz (באנגלית) אונטרוניק חצ'טוריאן, באתר Discogs (באנגלית) The Apex Theory | Biography, Albums, Streaming Links, AllMusic (באנגלית) Tyler Trew, Ontronik Divulges More Than Just A Debut Single, Your EDM, ‏19 בפברואר 2014 (באנגלית)